Svein Tore Samdal

Svein Tore Samdal (født 31. mars 1971) er en norsk bankdirektør og tidligere langrennstrener. 

Samdal ble juniorverdensmester i langrenn på 4 × 10 km stafett i Reit im Winkl i 1991. Odd-Bjørn Hjelmeset, Anders Eide og Thomas Alsgaard gikk de tre andre etappene.

Han var norsk landslagstrener i langrenn for kvinner fra 2001 til 2006. Han startet sin landslagskarriere i januar 2001, rett før VM i Lahtis i 2001, og avsluttet med OL i Torino. 

I sesongen 2007/2008 var han personlig trener for Marit Bjørgen. Han har også vært ekspertkommentator i TV 2s langløpssatsing. 

Han har vært viseadministrerende direktør i EiendomsMegler 1 Midt-Norge i sju år og konserndirektør i SpareBank 1 SMN i fem år. Fra 1. desember 2018 er han administrerende direktør i BN Bank.

I 2020 ble Samdal valgt til styremedlem i Rosenborg Ballklub.

Bokutgivelser 
 2006 – Best i Birken: trening, kosthold, teknikk, løyper (ISBN 978-82-92747-03-2)

Referanser 

Norske bankfolk
Norske direktører
Norske langrennstrenere
Norske sakprosaforfattere
Ekspertkommentatorer (sport)
Juniorverdensmestere i langrenn
Personer fra Midtre Gauldal kommune